На основу члана 37. Статута Града Ниша („Службени лист града Ниша'', број 88/2008), и члана 13. Одлуке о оснивању Фонда за развој и самофинансирање заједничких потреба грађана (''Службени лист Града Ниша'' бр. 19/97, 70/03, 48/11),

Скупштина Града Ниша, на седници одржаној \_\_\_\_\_\_\_\_\_ 2013. године, доноси

**РЕШЕЊЕ**

**I** Даје се сагласност на Одлуку о изменама и допунама Статута Фонда за развој и самофинансирање заједничких потреба грађана, бр. 154/2 од 27.12.2012. године, коју је донео Управни одбор Фонда за развој и самофинансирање заједничких потреба грађана.

**II** Ово решење објавити у „Службеном листу Града Ниша''.

Број:

У Нишу, 2013. године

**СКУПШТИНА ГРАДА НИША**

**Председник**

**Проф. др Миле Илић**

Образложење

Управи за пољопривреду и развој села Града Ниша, достављена је Одлука о изменама и допунама Статута Фонда за развој и самофинансирање заједничких потреба грађана, донета од стране Управног одбора Фонда (бр. 154/2 од 27.12.2012.).

Поступајући у складу са чланом 18. Одлуке о оснивању Фонда за развој и самофинансирање заједничких потреба грађана (''Службени лист Града Ниша'' бр. 19/97, 70/03, 48/11), Управа за пољопривреду и развој села Града Ниша је утврдила да све предложене измене и допуне у предметној Одлуци јесу сачињене у циљу усклађивања Статута Фонда за развој и самофинансирање заједничких потреба грађана са Одлуком о измени Одлуке о оснивању Фонда за развој и самофинансирање заједничких потреба грађана (''Службени лист Града Ниша'' бр. 70/03) и Одлуком о изменама и допунама Одлуке о оснивању Фонда за развој и самофинансирање заједничких потреба грађана (''Службени лист Града Ниша'' бр. 48/11).

На основу наведеног, предлаже се Скупштини Града Ниша доношење Решења као у диспозитиву.

**УПРАВА ЗА ПОЉОПРИВРЕДУ И РАЗВОЈ СЕЛА**

**ПО ОВЛАШЋЕЊУ-НАЧЕЛНИК**

Саша Стоиљковић